Picon Punch

edo, besterik gabe,  highball koktel mota bat da, amaroz, ur gasdunez, granadinaz, limoi pixkaz eta, bukatzeko, brandy apur batez egina. Euskal edaritzat hartzen duten arren, Estatu Batuetako euskal etorkinek sortu zuten eta, handik joan zen Euskal Herrira. Ezaguna da Estatu Batuetako mendebaldeko euskal jatetxe eta tabernetan, bereziki Idaho hegoaldean, Kalifornia iparraldean eta erdialdean, eta Nevada iparraldean. 2025ean, Nevadako Estatu Legebiltzarrak Picon Punch estatuko koktel ofiziala izendatzeko lege bat proposatu eta onartu zuen.

Erabiltzen den likore tradizionala (Amer Picon) Marseillan ekoizten dute, eta ez dago erraz eskuragarri Estatu Batuetan. Ondorioz, taberna gehienek ordezko likoreak erabiltzen dituztte; ezagunena Torani Amer izanda. 2024an, Torani Amer eskasia izan zen, COVID-19 pandemiak AEBetan eragindako hornidura-katearen etenen ondorioz, eta ekoizpen-aldaketa bat gertatu zen, Kaliforniako agintarien berzertifikazioa eskatzen zuena. Garai hartan, gabeziak zeuden Nevadan, taberna eta jatetxe batzuekin, Picon Punch egiteko edo ordezko likore bat erabiltzeko gai ez zirenak. Edariaren epe luzerako bideragarritasunari buruzko zurrumurruak agertu ziren, Toranik likoreari garrantzia kentzen zion bitartean, zaporeko xarabeen negozioan zentratzeko. 2025ean, Toranik Torani Amerren errezeta Renoko Ferino Distilleryri saldu zion.

Ipar Nevadan, Picon Punch izotzarekin zerbitzatzen dute Sparkseko Louie Picon Glass Companyk sortutako neurriko edalontzi batean. Beste eskualde batzuetan, edaria highball motako edalontzi batean edo izotzez betetako edalontzi altu batean zerbitzatzen dute. Gardnervilleko J.T. Basque Bar and Dining Room tabernan 4 ontzako edalontzi txiki batean zerbitzatzen dute. 

 Erreferentziak 

Bibliografia


 Kanpo estekak 

Kategoria:Koktelak
Kategoria:Ameriketako Estatu Batuetako edariak
Kategoria:Ingelesezko hitzak eta esaldiak
Kategoria:Euskal kultura Ameriketako Estatu Batuetan